বর্ধমানে শিয়ালের উপদ্রব! মাঠে যেতে সাহস পাচ্ছেন না চাষিরা

ওয়েব ডেস্ক : চাঞ্চল্যকর ঘটনা পূর্ব বর্ধমানে (East Burdwan)। তার জেরে আতঙ্ক বেড়েছে সেখানকার সাধারণ মানুষের মধ্যে। জানা যাচ্ছে, সেখানকার বেশ কিছু এলাকায় বেড়েছে শিয়ালের (FOX) উপদ্রব। যার কারমে অতিষ্ঠ হয়ে উঠেছেন এলাকাবাসীরা। ধান কাটতে মাঠে যেতে সাহস পাচ্ছেন না চাষিরা।

জানা যাচ্ছে, পূর্ব বর্ধমানের বিভিন্ন ব্লকে জামালপুর, সোনাপলাশী, মালকিতা ও কুড়মুন এলাকায় গত কয়েক সপ্তাহে হঠাৎ বেড়েছে শিয়ালের (FOX) উপদ্রব। এর ফলে মাঠে ধান কাটতে ভয়, তাই দল বেঁধে মাঠে নামছেন চাষীরা। পরিস্থিতি এমন পর্যায়ে পৌঁছেছে যে মাঠে পাকা ধান কাটতে পর্যন্ত ভয় পাচ্ছেন চাষীরা। একা একা জমিতে যাওয়ার সাহস নেই, বাধ্য হয়ে দলবদ্ধভাবে ১০-১২ জন একসঙ্গে মাঠে যাচ্ছেন তারা।

আরও খবর : SIR আতঙ্ক! ভগবানগোলায় মর্মান্তিক ঘটনা

চাষীদের আশঙ্কা, ‘এখন ধান কাটার ভরা মরশুম। কিন্তু শিয়ালের ভয়ে একা মাঠে যাই কী করে? বাধ্য হয়ে দল বেঁধে ধান কাটতে নামতে হচ্ছে। প্রতিদিনই আতঙ্কে কাজ করতে হচ্ছে।’ শিয়াল আতঙ্কে চাষের কাজে ব্যাঘাত ঘটায় উদ্বেগ বাড়ছে কৃষকদের মধ্যে। পরিস্থিতি নিয়ন্ত্রণে আনতে বনদপ্তরও নড়েচড়ে বসেছে। চাষীদের দাবি, দ্রুত স্থায়ী ব্যবস্থা না হলে ধান কাটার মরশুমে ফসল তুলতেই চরম সমস্যায় পড়তে হবে তাদের।

জানা যাচ্ছে, ইতিমধ্যে কুড়মুন ও তার আশপাশের এলাকায় মাইকিং করল বন দফতর (Forest Department)। বাসিন্দাদের কাছে বন দফতরের তরফে বলা হয়েছে, সন্ধের দিকে কেউ একা বেরবেন না। বাইরে বেরলে সঙ্গে রাখুন লাঠি। এলাকায় বন্য জীবজন্তু দেখলে বন দফতরে খবর দিন। বন দফতরের কর্মী আধিকারিকরা শিয়াল উপদ্রুত এলাকাগুলি ঘুরে দেখেন। সেই সব এলাকার ছবিও তোলেন বলে জানা গিয়েছে।